Title: Ministerstvo vnútra NESPRÍSTUPŇOVAŤ
Author: b
Last saved by: tapferova
Company: mv

MOŽNO SPRÍSTUPNIŤ

Predkladacia správa

Podľa ustanovenia § 2 zákona č. 515/2003 Z. z. o krajských úradoch a obvodných úradoch a o zmene a doplnení niektorých zákonov v znení zákona č. 254/2007 Z. z., prednostu obvodného úradu vymenúva a odvoláva vláda Slovenskej republiky na návrh ministra vnútra. V súlade s citovaným zákonom je v kompetencii ministra vnútra predkladať vláde Slovenskej republiky návrh na vymenovanie a na odvolanie prednostov obvodných úradov.
Kandidáti na funkcie prednostov obvodných úradov  Trnava, Trenčín, Nitra, Banská Bystrica, Žilina, Prešov, Košice a Košice - okolie spĺňajú vládou schválené kritériá na funkciu prednostu obvodného úradu, ktoré boli prijaté uznesením vlády Slovenskej republiky                     č. 569/2010 z 27. augusta 2010.  
Podmienka bezúhonnosti u prednostov obvodných úradov v sídlach krajov, ktorá sa má preukázať odpisom z registra trestov bude zisťovaná v rámci bezpečnostnej previerky                   II. stupňa pre stupeň utajenia „Dôverné“, ktorú vykoná Národný bezpečnostný úrad. Podmienka bezúhonnosti u ostatných prednostov obvodných úradov  bude zisťovaná v rámci bezpečnostnej previerky I. stupňa pre stupeň utajenia „Vyhradené“, ktorú vykoná  minister vnútra.
Bezpečnostné previerky na funkciu prednostov obvodných úradov budú vykonané v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. 
Podľa § 9 zákona č. 211/2000 Z. z. o slobodnom prístupe k informáciám v znení neskorších predpisov sa navrhuje nezverejňovať údaje uvedené v životopisoch kandidátov                   na funkciu prednostov obvodných úradov.
Vzhľadom na personálny charakter materiálu tento nebol predmetom pripomienkového konania s súlade s ustanovením čl. 10 ods. 7 písm. a) Smernice na prípravu a predkladanie materiálov na rokovanie vlády Slovenskej republiky. 
Predložený materiál nemá finančný, ekonomický ani environmentálny vplyv a nemá vplyv na zamestnanosť, podnikateľské prostredie a informatizáciu spoločnosti.